Bacila je sve niz rijeku / Radio single/ Medley (live)
Bacila je sve niz rijeku / Radio single / Medley (live) jedanaesta je singl-ploča sarajevske pop-rok grupe Crvena jabuka. Objavila ga je zagrebačka izdavačka kuća Jugoton 1990. Na A-strani singla je obrada ljubavne pjesme sarajevske pop rok grupe Indexi "Bacila je sve niz rijeku", snimljena s koncerta Crvene jabuke u zagrebačkom Domu sportova, koja je uvrštena na njihov koncertni album Uzmi me (kad hoćeš ti). Muziku je komponirao Fadil Redžić, a tekst Kemal Monteno. Urađena je u modernijem aranžmanu pri čemu su se svojim kvalitetnim sviranjem električnih gitara istakli Zlatko Arslanagić i Nikša Bratoš uz isto tako dobru pratnju ostalih muzičara iz ovog sarajevskog pop rok sastava. Na B-strani je promotivni dio koncertnog materijala s nihove turneje uz radijski narativ Senada Tanovića. Producent i snimatelj bio je Nikša Bratoš. Pjesma "Bacila je sve niz rijeku" s ove singl ploče predstavlja nastavak uspješne serije ljubavnih pop rok pjesama koje su grupi Crvena jabuka donijele popularnost na prostorima bivše Jugoslavije kao i potvrdu statusa jednog od veoma značajnih sastava sarajevske škole pop roka iz druge polovine 1980-ih.